Tasekla taqbaylit taqburt, neɣ tansayt d ayen i d-yekkan seg wawal ansay, akken i d-yella deg udlis n mass Ǧellawi, tamedyazt tqbaylit gar unsay d usmenyet, d ayen yellan d imawi yettas-d seg yimi ɣer umeẓẓuɣ, d ayen d-ǧǧan yimezwura d lejdud-nneɣ, nnan-t-id zik yeqqim-d d agerruj ar tura, nessemras-it deg tudert-nneɣ n yal ass, tesɛa tiwsatin d tiwezzlanin yesɛan anamek d ccbaḥa, yal yiwet s tegnatin n tmenna-ines, anda, d anwa, d melmi i d-ttwannant ? garasent inzan, timseɛraq, tamedyaztMaca ɣas akka d timensayin, maca ttusemrasent deg tewsatin n tsekla tamirant anda tuɣal s tira, yella-d deg-s umaynut, mačči d tignatin n tmenna i sɛant maca d imesnulfu, d izerfan n tezrigin d usufeɣ, tasekla taqbaylit simi la tettnerni seg wasmi dyennulfa Belɛid n At Ali yebda yettaru anda d-tlulent tewsatin timaynut seg wanect-a am wungal d tullist, ihi dɣa semrasen deg-sent imyura imiranen kra n tewsatin tiqburin, ula d ungal-a Tirga n wul amaru yessemres-itent .